open-index/open-wikipedia-markdown huggingface dataset:
Νικόλαος Λανίτης

-->

}}
Ο **Νικόλαος Λανίτης** ήταν Κύπριος αγωνιστής, δημοσιογράφος, πολιτικός και επί σειρά ετών αθλητικός παράγοντας. Πατέρας της μεγαλύτερης Κυπρίας αθλήτριας στίβου Δομνίτσας Λανίτη-Καβουνίδου.

Γεννήθηκε στη Λεμεσό το 1872, σπούδασε στην Αθήνα και στο Λονδίνο νομική, και ήταν υπέρμαχος της ένωσης της Κύπρου με την Ελλάδα. Διετέλεσε 4 φορές βουλευτής Κύπρου. Το 1912 συνελήφθη από τους Άγγλους για την ενωτική του δράση, φυλακίστηκε για δύο μήνες και μετά εξορίστηκε στην Αθήνα, όπου έμεινε 15 χρόνια. Στην Αθήνα και αργότερα στο Λονδίνο ασχολήθηκε με τη δημοσιογραφία γράφοντας πολλά άρθρα για την πατρίδα του και ταυτόχρονα έδινε διαλέξεις. Εργάστηκε στις εφημερίδες *«Παλλιγένεσης»*,*«Νέα ημέρα»* και ανταποκριτής της *«Εστίας»* από το Λονδίνο.

Το 1892 ίδρυσε τον Γυμναστικό Σύλλογο της Λεμεσού ''«Τα Ολύμπια»''. Διετέλεσε Αντιπρόεδρος του ΣΕΓΑΣ. Το 1912 κατατάχτηκε εθελοντής στον ελληνικό στρατό και πολέμησε στους Βαλκανικούς πολέμους, ενώ κατά τη διάρκεια της Γερμανικής Κατοχής φυλακίστηκε από τους Γερμανούς. Απεβίωσε το 1958 στην Αθήνα και ετάφη, δημοσία δαπάνει, στο Α' Νεκροταφείο Αθηνών.

## Πηγές
* Εφημερίδα *Ταχυδρόμος* της Αλεξάνδρειας, φύλο Κυριακής 7 Σεπτεμβρίου 1958

## Παραπομπές


Κατηγορία:Κύπριοι αγωνιστές
Κατηγορία:Κύπριοι δημοσιογράφοι
Σεξουαλική διαπαιδαγώγηση

[thumb|right|200px|[Προφυλακτικό σε οβελίσκο στο Μπουένος Άιρες, Αργεντινή]]

**Σεξουαλική διαπαιδαγώγηση** είναι η διαδικασία ενημέρωσης των νέων αλλά και των μεγαλυτέρων ανθρώπων σχετικά με την αναπαραγωγή, τη συνουσία και τις σεξουαλικές σχέσεις.

Η σεξουαλική διαπαιδαγώγηση αφορά συνήθως ζητήματα ανατομίας, αναπαραγωγής όπως η ανάπτυξη των εμβρύων και η γέννηση, διαφορών των φύλων και υγιεινής. Ασχολείται επίσης με την περιγραφή της συνουσίας αλλά και τεχνικές για αυτήν.

Απαραίτητο κομμάτι της διαπαιδαγώγησης είναι και η αναφορά στους κινδύνους για την υγεία που μπορεί να προκύψουν από τις σεξουαλικές σχέσεις, η πρόληψη ανεπιθύμητης εγκυμοσύνης και τεχνικές για να επιτευχθεί γονιμοποίηση όταν αυτή είναι επιθυμητή, αλλά δεν συμβαίνει.

Φορείς σεξουαλικής διαπαιδαγώγησης είναι οι φίλοι, οι γονείς, το σχολείο, τα μέσα μαζικής ενημέρωσης, το διαδίκτυο αλλά και εξειδικευμένοι επιστήμονες.

## Εξωτερικοί σύνδεσμοι
* Άρθρο για τη σεξουαλική αγωγή
* Η σεξουαλική διαπαιδαγώγηση στα ελληνικά σχολεία

Κατηγορία:Σεξουαλικότητα
Κατηγορία:Φεμινισμός πρώτου κύματος
Αλοπεριδόλη

thumb|250px|Η χημική δομή της αλοπεριδόλης

Η **Αλοπεριδόλη** (*haloperidol*) είναι ένα συμβατικό αντιψυχωσικό φάρμακο της κατηγορίας των βουτυροφαινονών. Αναπτύχθηκε το 1957 από την βελγική εταιρεία Janssen Pharmaceutica και υποβλήθηκε στις πρώτες κλινικές δοκιμές στο Βέλγιο, τον ίδιο χρόνο. Αφότου απορρίφθηκε από την αμερικανική εταιρεία Searle λόγω παρενεργειών, προωθήθηκε αργότερα στις ΗΠΑ από την McNeil Laboratories. Πωλείται με τα κατοχυρωμένα ονόματα *Aloperidin*, *Bioperidolo*, *Brotopon*, *Dozic*, *Duraperidol* (Γερμανία), *Einalon S*, *Eukystol*, *Haldol*, *Halosten*, *Keselan*, *Linton*, *Peluces*, *Serenace*, *Serenase* και *Sigaperidol*.

## Ιδιότητες
Η αλοπεριδόλη είναι κίτρινο κρυσταλλικό στερεό. Η κατά IUPAC ονομασία της είναι 4-[4-(p-χλωροφαινυλ)-4-υδροξυπιπεριδινο]-4'-φθοροβουτυροφαινόνη 
και ο μοριακός της τύπος C21H23ClFNO2. Το μοριακό της βάρος είναι 375,864 g/mol και το σημείο τήξεώς της 151,5oC. Η διαλυτότητά της στο νερό είναι χαμηλή (14&nbsp;mg/L).

## Χρήσεις
Χρησιμοποιείται για τη θεραπεία της σχιζοφρένειας και περισσότερο για τη θεραπεία έντονων ψυχωτικών καταστάσεων και παραληρήματος.
χρησιμοποιείται επίσης για τον έλεγχο συμπτωμάτων του συνδρόμου Tourette.

## Παραπομπές


Κατηγορία:Αντιψυχωσικά
Κατηγορία:Αντιεμετικά
Κατηγορία:Βασικά Φάρμακα του Παγκόσμιου Οργανισμού Υγείας
Κατηγορία:Αρωματικές ενώσεις
Κατηγορία:Πιπεριδίνες
Κατηγορία:Οργανικές ενώσεις φθορίου
Κατηγορία:Χλωροαρένια
Κατηγορία:Κετόνες
Κατηγορία:Αλκοόλες
Νόμος Γκαι-Λυσάκ

Ο νόμος **Γκαι-Λουσάκ** (**ή νόμος της ισοβαρούς μεταβολής**) διατυπώθηκε από τον Γάλλο φυσικό Ζοζέφ Λουί Γκαι-Λυσάκ (Joseph Louis Gay-Lussac) και αναφέρει πως υπό σταθερή πίεση (P) και για ορισμένη μάζα αερίου, ο όγκος (V) είναι ανάλογος της απόλυτης θερμοκρασίας (T).

{V \over T}={nR \over P} = σταθ.

όπου \;n ο αριθμός των γραμμομορίων τού αερίου και \;R η παγκόσμια σταθερά των ιδανικών αερίων, που στο διεθνές σύστημα μονάδων (S.I) έχει τιμή

R=8,314  \frac{Joule}{mole\cdot {}^o\!K
}

Αν ορισμένη ποσότητα ιδανικού αερίου μεταβαίνει ισοβαρώς (P= σταθ.) από την θερμοδυναμική κατάσταση \;A(P, V_A, T_A) στην κατάσταση \;B(P, V_B, T_B) τότε ισχύει η σχέση:

{V_A \over T_A}={V_B \over T_B} 

Ο νόμος του Γκαι-Λυσάκ (Gay Lussac), όπως και οι άλλοι νόμοι των αερίων, ισχύει επακριβώς για ιδανικά αέρια. Οι νόμοι όμως μπορούν να εφαρμοστούν σαν καλή προσέγγιση και σε πραγματικά αέρια -αρκεί να είναι σχετικά θερμά και αραιά, (αν εξαιρέσουμε ακραίες καταστάσεις, σχεδόν πάντοτε).

## Δείτε επίσης
*Νόμος του Μπόιλ
*Νόμος του Σαρλ

## Παραπομπές


Κατηγορία:Νόμοι των αερίων
Αντίρροια

Με τον όρο **αντίρροια** (αντίθετη ροή), ως ουσιαστικό, χαρακτηρίζεται το φυσικό φαινόμενο της παρουσίας ή δημιουργίας, απ' οποιαδήποτε αιτία, θαλάσσιου ρεύματος αντίθετα του συνήθως υφιστάμενου παράκτιου.

Στο φαινόμενο της παλίρροιας ο όρος «αντίρροια» χαρακτηρίζει την μεταστροφή που σημειώνεται ως προς την κατεύθυνση του θαλάσσιου ρεύματος που υπήρχε προηγουμένως σε ορισμένη χρονική στιγμή.

Επίσης ως επίθετο απαντάται στον πληθυντικό ως: **αντιρροιακά ρεύματα** που πρόκειται κυρίως για ζεύγη θαλασσίων ρευμάτων κινουμένων κατ΄ αντίθετη κατεύθυνση μεταξύ τους, το ένα ύπερθεν του άλλου. Τέτοια «αντιρροιακά ρεύματα» παρατηρούνται στις ακτές του Ανατολικού Αιγαίου και ιδιαίτερα έντονα στα Στενά των Δαρδανελίων μέχρι την έξοδο του Βοσπόρου στη Μαύρη θάλασσα. Το φαινόμενο αυτό δημιουργείται είτε εκ της διαφοράς περιεκτικότητας άλατος, (ως συνηθέστερα), είτε εκ της διαφοράς θερμοκρασίας υποβρύχιου και επιφανειακού ρεύματος. Για παράδειγμα: οι λουόμενοι στις ανατολικές ακτές της Σάμου, εξερχόμενοι από την θάλασσα δεν μένει σχεδόν καθόλου επάνω τους αλάτι, σε αντίθεση με τους λουόμενους στις δυτικές ακτές της Σάμου.

Και οι δύο παραπάνω όροι ως ουσιαστικό και ως επίθετο λαμβάνονται ιδιαίτερα υπ΄ όψη τόσο στη Ναυτιλία, κατά τον επιχειρούμενο από πλοία διάπλου  περιοχής που υφίσταται τέτοιο φαινόμενο, όσο και στην διενέργεια αλιείας πλησίον ομοίως  τέτοιων περιοχών, καθώς και σε άλλες υποβρύχιες δραστηριότητες.

Κατηγορία:Θαλάσσια ρεύματα
Ενημέρωση (αποσαφήνιση)

Ο όρος **ενημέρωση** μπορεί να αναφέρεται στις εξής έννοιες:

* Ενημέρωση, η ανάκτηση χρήσιμων πληροφοριών από ανθρώπους μέσω διαφόρων μέσων.
* *[[Ενημέρωση (εφημερίδα)|Ενημέρωση]]*, εβδομαδιαία εφημερίδα της Κέρκυρας.
* *[[Καθημερινή Ενημέρωση]]*, ημερήσια εφημερίδα της Κέρκυρας.
* Μέσα μαζικής ενημέρωσης, εκείνα τα μέσα ενημέρωσης από τα οποία ενημερώνεται ένα μεγάλο πλήθος ατόμων.
Άλκης Τροπαιάτης

Ο **Άλκης Κ. Τροπαιάτης** (1909 - 28 Ιουλίου 1999) ήταν Έλληνας συγγραφέας.

## Βιογραφία
Γεννήθηκε στη Δαύλεια της Βοιωτίας αλλά η καταγωγή του ήταν από τα Τρόπαια Αρκαδίας. Έγραψε ποιήματα και παιδικά έργα. Ασχολήθηκε ιδιαίτερα με την παιδική και με την εφηβική λογοτεχνία. Ίδρυσε εκδοτικό οίκο με το όνομα "Αλκαίος". Αποσπάσματα από έργα του έχουν δημοσιευτεί κατά καιρούς σε σχολικά βιβλία. Στα μέσα της δεκαετίας του 1960 (1964-1965) ήταν διευθυντής του παιδικού περιοδικού "ΜΠΡΑΒΟ" το οποίο πρωτοέφερε τα γαλλοβελγικά κόμικς (bande desinee) στην Ελλάδα. Ήταν μία πολύ καλή προσπάθεια στο πρότυπο του γαλλικού περιοδικού "Pilote", που δυστυχώς δεν ευδοκίμησε.
Πέθανε το 1999 και κηδεύτηκε στις 29 Ιουλίου από τον ιερό ναό Κωνσταντίνου και Ελένης του Νεκροταφείου Ζωγράφου.

## Επιλεγμένα έργα
* "Μεγάλοι άνθρωποι": αναφέρεται σε μεγάλες μορφές της παγκόσμιας ιστορίας.
* "Πασχαλιάτικα διηγήματα'', εκδ. Ατλαντίς, ISBN 960-07-0892-4.
* "Χριστουγεννιάτικα - πρωτοχρονιάτικα διηγήματα", εκδ. Ατλαντίς, ISBN 960-07-0894-0.
* "Συγχρονισμένο ορθογραφικό λεξικό της νεοελληνικής", εκδ. Αλκαίος, Αθήνα 1976.

## Παραπομπές


## Πηγές
* Σύντομο βιογραφικό και βιβλιογραφία

Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Περσέπολις

Με την ονομασία **Περσέπολις** μπορεί να αναφερόμαστε 

*Στην Περσέπολη, μία από τις αρχαίες πρωτεύουσες της περσικής αυτοκρατορίας
*Στο βιβλίο κόμικς Περσέπολις της Μαργιάν Σατράπι που πήρε τον τίτλο του από την ομώνυμη πόλη
*Στη ταινία Περσέπολις της Μαργιάν Σατραπί και του Βενσάν Παρονό βασισμένη στο ομώνυμο βιβλίο κόμικς της Μαργιάν Σατράπι  
*Στην ποδοσφαιρική ομάδα του ιράν ΦΚ Περσέπολις
Περσέπολις (κόμικς)

thumb|200px|Το εξώφυλλο του πρώτου τόμου της ελληνικής έκδοσης

Η μαυρόασπρη αυτοβιογραφική σειρά κόμικς ***Περσέπολις*** της Μαργιάν Σατραπί αποτέλεσε μεγάλη εκδοτική και καλλιτεχνική επιτυχία ενώ παράλληλα κατάφερε να φέρει σε επαφή το δυτικό κοινό με τον Ιρανικό πολιτισμό και την Ιρανική ιστορία.

Στη Γαλλία κυκλοφόρησε σε τέσσερις τόμους (2000, 2001, 2002, 2003) που παρουσιάζουν με χρονολογική σειρά ιστορικές περιόδους του νεότερου Ιράν και της προσωπικής αλλά και οικογενειακής ιστορίας της δημιουργού του.

Το κόμικ, μεταξύ άλλων διακρίσεων, τιμήθηκε με το βραβείο σεναρίου από το Διεθνές Φεστιβάλ Κόμικς του Ανγκουλέμ, ενώ το περιοδικό Time το συμπεριέλαβε στον κατάλογο με τα καλύτερα κόμικς του 2003.

Στην Ελλάδα έχει κυκλοφορήσει σε δύο τόμους από τις εκδόσεις Ηλίβατον:
* Μαργιάν Σατράπι, "Περσέπολις", Μτφ. Γεωργία Τσάκωνα-Μελίτα Γκουρτσογιάννη, εκδόσεις Ηλίβατον Αθήνα 2006, ISBN 960-8085-03-9. 

Κατηγορία:Γαλλικά κόμικς
Κατηγορία:Κόμικς που έγιναν ταινίες κινουμένων σχεδίων
Μιχαήλ Μπακνανάς

Ο **Μιχαήλ Μπακνανάς** ή **Άγιος Μιχαήλ ο Κηπουρός** (1753 - 9 Ιουλίου 1771) ήταν Έλληνας κηπουρός και μάρτυρας. Ο βίος του μαρτυρείται στο *[[Χρονικό των Αθηνών]]* και στο ''Νέο Μαρτυρολόγιο'' του Αγίου Νικοδήμου του Αγιορήτου.
## Βιογραφία
Γεννήθηκε το 1753 κοντά στο Θησείο από φτωχούς γονείς. Ήταν αγράμματος και έγινε κηπουρός που πουλούσε τα προϊόντα του στα περίχωρα της Αττικής. Ο νέος αυτός έπεσε θύμα συκοφαντίας, ότι τάχα υποστηρίζει με αποστολή τροφίμων τους επαναστάτες στη Σαλαμίνα ή κατά άλλους ότι προμήθευε μπαρούτι τους κλέφτες των ορεινών της Αττικής. Η κατηγορία δεν αποδείχθηκε ποτέ, όμως ο ίδιος καταδικάστηκε σε θάνατο. Ο δήμιός του τον περιέφερε στους δρόμους της Αθήνας και του ζητούσε να αλλαξοπιστήσει για να γλιτώσει. Εκείνος όμως δε δεχόταν και φώναζε: «*Χτυπάτε διά την πίστην*».

Στο τέλος αποκεφαλίστηκε στις 9 Ιουλίου 1771 και ο θάνατός του έκανε αίσθηση στην κοινωνία της Αθήνας. Το όνομά του φέρει σήμερα δρόμος της Αθήνας στον Νέο Κόσμο, καθώς και παρακείμενη στάση τραμ.

Η Ορθόδοξη Εκκλησία τιμά τη μνήμη του ως αγίου, στις 30 Ιουνίου και στις 9 Ιουλίου. Το 2003 ανακηρύχθηκε προστάτης των διατροφολόγων και των διαιτολόγων.

Σε κίονα του Ολυμπίου Διός υπάρχει εγχάρακτη επιγραφή: «1771 Ιουλίου 9 αποκεφαλίσθη ο Πακνανάς Μιχάλης».
## Παραπομπές

## Πηγές
* 

Μιχαηλ Κηπουρος
Κατηγορία:Ιστορία της Αθήνας
Κβαντικό παράδοξο του Ζήνωνα

Το **κβαντικό παράδοξο του Ζήνωνα** έχει να κάνει με την κατάρρευση της κυματοσυνάρτησης και προτάθηκε το 1977 από τους *Misra* και *Sudarshan*. Η βασική ιδέα έγκειται στο παρακάτω πείραμα:

Έστω ότι έχουμε ένα **ασταθές** σύστημα το οποίο βρίσκεται στην διεγερμένη κατάσταση \psi_2 \,, και το οποίο πρόκειται να μεταβεί *φυσικά* στη θεμελιώδη κατάσταση, μετά από χρόνo \tau \,. Για χρόνους μικρότερους του χρόνου \tau \,, η πιθανότητα μετάβασης στη θεμελιώδη κατάσταση είναι 

: P_{2,1}= \frac{t}{\tau} \,

ενώ η πιθανότητα το σύστημα να βρίσκεται ακόμη στη διεγερμένη κατάσταση \psi_2 \, μετά από χρόνο t \, είναι 

: P_2(t)=1-\frac{t}{\tau}

Εάν μετά τη μέτρηση *βρούμε* ότι το σύστημα είναι όντως στην κατάσταση \psi_2 \,, τότε σύμφωνα με την αρχή του φιλτραρίσματος η κατάσταση του συστήματος θα είναι πάλι η κατάσταση \psi_2 \,. Έτσι, αν επαναλάβουμε τη μέτρηση μετά από χρόνο 2t \,, η πιθανότητα να βρούμε το σύστημα πάλι στην κατάσταση \psi_2 \, είναι τώρα

: P_2(t)=1-\frac{2t}{\tau}

Δηλαδή η πιθανότητα ολοένα και μειώνεται με την πάροδο του χρόνου, όπως και θα έπρεπε να συμβαίνει. Το παράδοξο εμφανίζεται όταν επαναλάβουμε το πείραμα κάνοντας πολλές μετρήσεις ανά μικρά χρονικά διαστήματα. Για *πολύ μικρούς χρόνους*, η πιθανότητα μετάβασης στη θεμελιώδη κατάσταση είναι ανάλογη του t^2 \,

: P_{2,1}=at^2 \,

Επαναλαμβάνοντας λοιπόν το πείραμα, από t=0 \, μέχρι t=\Tau \,, δηλαδή παίρνοντας μετρήσεις σε χρόνους \Tau/n, 2\Tau/n, ..., \Tau \,, η πιθανότητα το σύστημα να βρίσκεται στην κατάσταση \psi_2 \, είναι περίπου

: 1-\frac{\alpha}{n}\Tau^2

Παίρνοντας το όριο n \to \infty, η πιθανότητα πηγαίνει προς τη μονάδα. Αυτό είναι και το παράδοξο. Ένα ασταθές σύστημα το οποίο παρατηρείται συνεχώς, δεν αποδιεγείρεται ποτέ! 

Το κβαντικό παράδοξο του Ζήνωνα έχει να κάνει με τη γενικότερη ερμηνεία της κβαντικής μηχανικής, καθώς και με τον ρόλο που διαδραματίζει η μέτρηση στην κβαντική θεωρία. Σύμφωνα με νεώτερες απόψεις (Ιακωβής, Αναπολιτάνος) η λύση στα παράδοξα του συνεχούς που έθεσε ο Ζήνων, δίδεται θεωρώντας τις πεπερασμένες αποστάσεις όχι σαν ένα άπειρο σύνολο σημείων, αλλά σαν πεπερασμένα κβαντικά βήματα σχετιζόμενα με τη δυνατότητα της παρατήρησης, αλλά και το ποιόν του εκάστοτε παρατηρητή. Επί παραδείγματι, το θέμα του δρομέα που ποτέ δεν φθάνει στον τελικό προορισμό του διότι δήθεν έχει να διανύσει άπειρα διαιρούμενα διαστήματα, έχει τη λύση του στην κβαντική θεώρηση της διαδρομής του ως μια πεπερασμένη ομάδα βημάτων και όχι σαν μια άπειρη ομάδα σημείων. Φαίνεται ότι η επίδραση του Κάντ και των ιντουσιονιστικών μαθηματικών συνάδει με την ανωτέρω άποψη. Η «κατασκευαστικότητα» ενός δεδομένου μεγέθους και η αντιμετώπισή του ως «όλον» απομακρύνει έξ αρχής την ύπαρξη των παραδόξων του συνεχούς (Ιακωβής, 2014)

## Πηγές
* David J. Griffiths: *Introduction to Quantum Mechanics*
* Διονύσιος Α. Αναπολιτάνος: *Εισαγωγή στη Φιλοσοφία των Μαθηματικών*, εκδ. «Νεφέλη», Αθήνα 2009

Παραδο
Κατηγορία:Μαθηματικά παράδοξα
Βουλγαρικά κέρματα ευρώ

Το ευρώ (**EUR** ή **€**) είναι το κοινό νόμισμα 21 κρατών μελών της Ευρωπαϊκής Ένωσης, τα οποία αποτελούν την Ευρωζώνη. Τα κέρματα έχουν μια κοινή όψη και για τις 21 χώρες και μια εθνική όψη που περιλαμβάνει ένα σχέδιο επιλεγμένο από το κράτος-μέλος για λογαριασμό του οποίου γίνεται η κοπή. Η Βουλγαρία προσχώρησε στην Ευρωπαϊκή Ένωση το 2007 και υιοθέτησε το ευρώ την 1η Ιανουαρίου 2026. Βοηθητικό ήταν το ότι το λεβ, στα τελευταία στάδιά του ως επίσημο νόμισμα της Βουλγαρίας, υπήρξε απόλυτα συνδεδεμένο με το ευρώ, με σταθερή ισοτιμία.

## Η εθνική πλευρά των βουλγαρικών κερμάτων ευρώ
Η εθνική πλευρά των βουλγαρικών κερμάτων ευρώ απεικονίζει: στο 2€ τον Παΐσιο του Χιλανδαρίου, στο 1€ τον Άγιο Ιωάννης της Ρίλας και σε όλα τα ευρωσέντ τον Ιππέας της Μάνταρα.

## Αναμνηστικά κέρματα ευρώ
Η Βουλγαρία δεν έχει εκδώσει ακόμη αναμνηστικά κέρματα ευρώ.

Για περισσότερες πληροφορίες για τα αναμνηστικά κέρματα των δύο ευρώ, δείτε το άρθρο αναμνηστικά κέρματα ευρώ.

## Δείτε επίσης
*Για εικόνες της κοινής όψης και λεπτομερή περιγραφή των κερμάτων, δείτε το άρθρο κέρματα ευρώ.

## Εξωτερικοί σύνδεσμοι
*Ευρωπαϊκή Κεντρική Τράπεζα
*Κεντρική Τράπεζα της Βουλγαρίας

Κατηγορία:Κέρματα ευρώ
Κερματα ευρω
Κατηγορία:Ευρώ ανά χώρα
Τζέιμς Χόμπαν

Ο **Τζέιμς Χόμπαν** (αγγλ. *James Hoban*) (1762 - 8 Δεκεμβρίου 1831) ήταν Ιρλανδός αρχιτέκτονας, ο οποίος έγινε διάσημος ως σχεδιαστής του Λευκού Οίκου της Ουάσινγκτον.

## Ζωή και έργο
thumb|250px|left|Σχέδιο του Χόμπαν για τον Λευκό Οίκο (1793)
Ο Χόμπαν γεννήθηκε στο ιρλανδικό Ντέσαρτ, κοντά στο Κάλλαν στην κομητεία Κιλκέννι. Σπούδασε αρχιτεκτονική στο *Dublin Society School*. Γύρω στο 1789 μετανάστευσε στις die Ηνωμένες Πολιτείες και εγκαταστάθηκε στην Φιλαδέλφεια. 

Σχεδίασε την Βουλή της Νότιας Καρολίνας, λίγο πριν αναλάβει τον σχεδιασμό της κατοικίας του Προέδρου (αργότερα γνωστός ως «Λευκός Οίκος»). Το σχέδιο βασιζόταν στο Leinster House του Δουβλίνου. Σχεδιασμός και οικοδόμηση διάρκεσαν από το 1792 μέχρι το 1800. Αφού ο Λευκός Οίκος καταστράφηκε το 1814 από τους Βρετανούς, ανέλαβε την ανοικοδόμηση του. Ο Χόμπαν ήταν επίσης ένας από τους αρχιτέκτονες του Καπιτολίου. Ανέλαβε την ευθύνη για την οικοδόμηση δημοσίων κτιρίων για περισσότερο από 25 χρόνια.

Πέθανε στην Ουάσινγκτον στις 8 Δεκεμβρίου 1831.

## Παραπομπές


## Εξωτερικοί σύνδεσμοι
* 

Κατηγορία:Ιρλανδοί αρχιτέκτονες
Κατηγορία:Αμερικανοί ελευθεροτέκτονες
Ένωση Χωρών της Νοτιοανατολικής Ασίας

Η **Ένωση των Χωρών της Νοτιοανατολικής Ασίας** (ΕΧΝΑ, αγγλικά: *Association of Southeast Asian Nations*, ASEAN) είναι διεθνής πολιτικός και οικονομικός οργανισμός χωρών της Νοτιοανατολικής Ασίας. Δημιουργήθηκε στις 8 Αυγούστου 1967, με πρωτοβουλία της Ινδονησίας, της Σιγκαπούρης, της Μαλαισίας, της Ταϊλάνδης και των Φιλιππινών. Γενικός Γραμματέας του Οργανισμού είναι, από την 1η Ιανουαρίου του 2018, ο Λιμ Γιοκ Χόι από το Μπρουνέι. Ο ASEAN περιλαμβάνει συνολικά 11 κράτη μέλη. Έδρα του ASEAN είναι η Τζακάρτα της Ινδονησίας.

## Ιστορικό

* 31 Ιανουαρίου 1961 - 1963 Δημιουργία του Οργανισμού Association of Southeast Asia (ASA) (Μαλαισία, Φιλιππίνες και Ταϊλάνδη). 
* 8 Αυγούστου 1967 Δημιουργία του ASEAN. 

### Γενικοί Γραμματείς

## Χώρες που είναι μέλη του ASEAN

## Καταστατικός χάρτης
Στις 15 Δεκεμβρίου του 2008 τα μέλη του ASEAN πραγματοποίησαν συνάντηση στην Τζακάρτα και έθεσαν σε ισχύ έναν καταστατικό χάρτη, ο οποίος υπογράφηκε το Νοέμβριο του 2007, με στόχο να οδηγήσει την κοινότητα ένα βήμα πιο κοντά ώστε να είναι στο στιλ της Ευρωπαϊκής Ένωσης.  Ο χάρτης αυτός σημαίνει ότι η ASEAN αποκτά πλέον νομικό καθεστώς και ο σκοπός του οργανισμού είναι να δημιουργηθεί μία ζώνη ελευθέρου εμπορίου στην περιοχή, περικλείοντας 500 εκατομμύρια ανθρώπους.

## Βλέπε ακόμα
* Σημαία της Ένωσης Χωρών Νοτιοανατολικής Ασίας

## Παραπομπές


Ενωση Χωρων
Ενωση Χωρων Νοτιοανατολικης Ασιας
Κατηγορία:Οικονομία της Ανατολικής Ασίας
Αίας

**Αίας** ή **Αίαντας**, (στις λατινογενείς γλώσσες ***Ajax***) είναι ένα ανδρικό ελληνικό όνομα.

Το λήμμα *Αίας* μπορεί να αναφέρεται:

## Μυθολογία
* Αίας ο Τελαμώνιος, πρίγκηπας από τη Σαλαμίνα, ήρωας του Τρωικού πολέμου.
* Αίας ο Λοκρός, γνωστός και ως *Μικρός Αίαντας*, ήρωας του Τρωικού πολέμου.

## Τέχνη
* Αίας (τραγωδία) του Σοφοκλή με κεντρικό ήρωα τον Αίαντα τον Τελαμώνιο.

## Αθλητισμός
Με το όνομα Αίας ή Ajax υπάρχουν διάφορες ομάδες στην Ελλάδα, όπως οι:
* Αίας Σαλαμίνας, αθλητικός σύλλογος της Σαλαμίνας, τόπος καταγωγής του Αίαντα του Τελαμώνιου.
* Άγιαξ Ταύρου, ποδοσφαιρικός σύλλογος του Ταύρου Αττικής.
* Αίας Αθηνών, ποδοσφαιρικός σύλλογος της Αθήνας.
* Αίας Παραλίας Ασπροπύργου, ποδοσφαιρικός σύλλογος του Ασπροπύργου.
* Αίας Χολαργού, αθλητικός σύλλογος πολεμικών τεχνών του Χολαργού Αττικής.
* Αίας Αλιβερίου, αθλητικός σύλλογος του Αλιβερίου Ευβοίας.
* Αίας Άρτας, αθλητικός σύλλογος της Άρτας.
* Αίας Γαστούνης, ποδοσφαιρικός σύλλογος της Γαστούνης Ηλείας.
* Αίας Ευρώτα, αθλητικός σύλλογος της Σκάλας Λακωνίας.
* Αίας Καλαμάτας, ποδοσφαιρικός σύλλογος της Καλαμάτας.
* Αίας Κορίνθου, ποδοσφαιρικός σύλλογος της Κορίνθου.
* Αίας Ευόσμου, αθλητικός σύλλογος του Ευόσμου.
* Αίας Παναγιάς, ποδοσφαιρικός σύλλογος της Παναγιάς Καβάλας.
* Αίας Κιλκίς, αθλητικός σύλλογος του Κιλκίς.
* Αίας Κομοτηνής, αθλητικός σύλλογος της Κομοτηνής.
* Αίας Μαραθέας, ποδοσφαιρικός σύλλογος της Μαραθέας Καρδίτσας.
* Αίας Μικροβάλτου Κοζάνης, ποδοσφαιρικός σύλλογος του Μικροβάλτου Κοζάνης.

Με το όνομα Ajax υπάρχουν διάφορες ομάδες σε όλο τον κόσμο. Οι πιο γνωστές είναι οι:
* Άγιαξ, ολλανδικός ποδοσφαιρικός σύλλογος, το όνομα του οποίου προέρχεται από τον Αίαντα τον Τελαμώνιο.
* Άγιαξ Κέιπ Τάουν, ποδοσφαιρική ομάδα της Ν. Αφρικής, ομάδα-δορυφόρος της προηγούμενης.
* Άγιαξ Ορλάντο Πρόσπεκτς, γνωστή και ως Άγιαξ Αμερικής, ποδοσφαιρικός σύλλογος από τη Φλόριδα, ομάδα-δορυφόρος της πρώτης.
* Ουνιόν Άγιαξ, ποδοσφαιρική ομάδα της Ονδούρας.
* Ραμπάτ Άγιαξ ΦΚ, ποδοσφαιρική ομάδα της Μάλτας.
* Άγιαξ Χίροους, ομάδα χάντμπολ από τη Δανία.

## Άλλα
* 1404 Αίας, ένας αστεροειδής.
* *Απατόσαυρος αίας*, ένα είδος δεινοσαύρου του γένους των Απατοσαυριδών, της οικογένειας των Διπλόδοκων. Το όνομα Αίας προέρχεται από τον Αία τον Τελαμώνιο.

Κατηγορία:Αποσαφηνίσεις ονομάτων
Πιερ Λ' Ανφάν

Ο **Πιερ Λ' Ανφάν** (γαλλ. *Pierre Charles L'Enfant*) (2 Αυγούστου 1754 - 14 Ιουνίου 1825) ήταν Γάλλος καλλιτέχνης, επιστήμονας και σχεδιαστής της πόλης Ουάσινγκτον.

## Ζωή και έργο
Από το 1771 μέχρι το 1776 σπούδασε τέχνες στην *Académie royale de peinture et de sculpture* των Παρισίων. Στην ηλικία των 22 αποφάσισε να πάει μαζί με τον Μαρκήσιο Ντε Λαφαγιέτ στο «Νέο Κόσμο».

Αφού το 1777 έφτασε στις σημερινές Ηνωμένες Πολιτείες, δήλωσε εθελοντής και αργότερα υπηρέτησε σαν λοχαγός στον απελευθερωτικού αγώνα των Ηνωμένων Πολιτειών Αμερικής έναντι της Μεγάλης Βρετανίας. Το διάστημα αυτό γνώρισε τον Τζωρτζ Ουάσινγκτον με τον οποίο δημιούργησε φιλικές σχέσεις. Αργότερα ο Ουάσινγκτον τον παρακάλεσε να σχεδιάσει τη νέα πρωτεύουσα σε μια έκταση 10 x 10 μιλίων. Ο Λ' Ανφάν δέχτηκε και δημοσίευσε το 1792 τα πρώτα του σχέδια. Τα κτίρια του θύμιζαν το στιλ αρχαίων κτιρίων της Ρωμαϊκής Αυτοκρατορίας. 

Με τα σχέδια του ο αρχιτέκτονας έγινε διάσημος, εγκατέλειψε το έργο όμως κιόλας το 1792, αφού είχε διαφορές με τον εργοδηγό. Ενώ η Ουάσινγκτον χτίστηκε κυρίως βάσει των σχεδίων του, ο ίδιος αγωνιζόταν μέχρι το τέλος της ζωής του σε διάφορα δικαστήρια για εξασφαλίσει ανάλογη σύνταξη. Τελικά ο Πιερ Λ' Ανφάν πέθανε φτωχός. Μετά το θάνατό του το έργο του εκτιμήθηκε και κατασκευάστηκε μνημείο προς τιμήν του.

## Παραπομπές


## Εξωτερικοί σύνδεσμοι
* 
*Πληροφορίες για την αρχιτεκτονική ιστορία της Ουάσινγκτον (αγγλ.) 
*Πληροφορίες για το L'Entfant monument (αγγλ.)

Κατηγορία:Γάλλοι αρχιτέκτονες
Βασίλειος Β´ (αποσαφήνιση)

**Βασίλειος Β΄** είναι το όνομα των:

* Βασίλειος Β΄ ο Βουλγαροκτόνος, αυτοκράτορας του Βυζαντίου
* Βασίλειος Β΄ Καματηρός, Πατριάρχης Κωνσταντινουπόλεως
* Βασίλειος Β΄, ηγεμόνας της Ρωσίας

## Δείτε επίσης
*Βασίλειος
Μιχαήλ Γ΄ (αποσαφήνιση)

**Μιχαήλ Γ΄** είναι το όνομα των:

* Μιχαήλ Γ', αυτοκράτορας του Βυζαντίου
* Πατριάρχης Μιχαήλ Γ΄, Πατριάρχης Κωνσταντινουπόλεως
Αχμέτ Ναζίφ

Ο **Αχμέτ Ναζίφ** (8 Ιουλίου 1952) είναι Αιγύπτιος πολιτικός. Διετέλεσε πρωθυπουργός της χώρας από τις 14 Ιουλίου 2004 έως τις 29 Ιανουαρίου 2011. Ήταν ο νεότερος σε ηλικία πρωθυπουργός στη χώρα του από την ίδρυση της δημοκρατίας.

## Προσωπική ζωή
Γεννήθηκε στην Αλεξάνδρεια στις 8 Ιουλίου του 1952. Αποφοίτησε από το σχολείο αρρένων της Ελ Νασρ της Αλεξάνδρειας. Έκανε σπουδές ηλεκτρονικής και τηλεπικοινωνιών στο πανεπιστήμιο του Καΐρου. Απέκτησε διδακτορικό τίτλο στο *Computer Engineering* (Μηχανικός Υπολογιστών) από το πανεπιστήμιο Μακ Τζιλ του Καναδά. Είναι παντρεμένος και έχει 2 γιους.

## Πολιτική καριέρα
Υπηρέτησε ως υπουργός Τηλεπικοινωνιών στην κυβέρνηση του προκατόχου του, Ατέφ Εμπέιντ. Διορίστηκε στην πρωθυπουργία από τον πρόεδρο Χόσνι Μουμπάρακ στις 9 Ιουλίου του 2004. Στις 27 Σεπτεμβρίου του 2005 η κυβέρνησή του παραιτήθηκε λόγω εκλογών και παρέμεινε υπηρεσιακός ως το Δεκέμβριο της ίδιας χρονιάς, οπότε σχηματίστηκε η νέα κυβέρνηση. Στις 29 Ιανουαρίου 2011 ο  Μουμπάρακ έπαυσε τον Ναζίφ από τα καθήκοντά του, σε μια προσπάθεια να κατευνάσει το εντελώς έκρυθμο κλίμα που έχει δημιουργηθεί στη χώρα από τις 23 Ιανουαρίου, με αλλεπάλληλες αντικαθεστωτικές διαδηλώσεις. Μετά από διάταγμα του Αιγύπτιου προέδρου, νέος πρωθυπουργός διορίστηκε ο υπουργός Αεροπορίας, πτέραρχος Αχμέντ Σαφίκ.

## Καταδίκη
Τον Ιούλιο του 2015 ο Ναζίφ καταδικάστηκε σε φυλάκιση 5 ετών για διαφθορά, έπειτα από έφεση σε προηγούμενη καταδίκη του, που ήταν σε ποινή φυλάκισης 3 ετών.

## Παραπομπές


## Πηγές
* Άρθρο στο περιοδικό Egypt Today

## Εξωτερικοί σύνδεσμοι
* 

Κατηγορία:Πρωθυπουργοί της Αιγύπτου
Λέων Ε΄ (αποσαφήνιση)

**Λέων Ε΄** είναι όνομα των:

* Λέων Ε΄ αυτοκράτορας του Βυζαντίου του 9ου αιώνα, αποκαλούμενος «*Αρμένιος*»
* Πάπας Λέων Ε΄ της Ρώμης, (903).
Άνθιμος Ανανιάδης

Ο **Άνθιμος Ανανιάδης** (Θεσσαλονίκη, 9 Ιουνίου 1985) είναι Έλληνας ηθοποιός, σκηνοθέτης, παραγωγός, ευρύτερα γνωστός από τον πρωταγωνιστικό του ρόλο στην τηλεοπτική σειρά του MEGA *[[Μαρία η άσχημη]].*  

Είναι απόφοιτος της Δραματικής Σχολής του Γιώργου Κιμούλη αλλά και του New York College. 'Εχει ιδρύσει δική του εταιρία παραγωγής την A.A. PRODUCTIONS.

## Προσωπική ζωή
Είναι γιος του επιχειρηματία Τιμόθεου Ανανιάδη και της ηθοποιού Εύης Καραγιάννη ενώ έχει τέσσερα ετεροθαλή αδέλφια από την πλευρά του πατέρα του. Επίσης, για αρκετά χρόνια, υπήρξε πατριός του ο Κώστας Βουτσάς.

## Φιλμογραφία

## Τηλεόραση

## Θέατρο

## Παραπομπές


## Εξωτερικοί σύνδεσμοι
*

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Πηνελόπη

Η **Πηνελόπη**, γνωστή ηρωίδα από την Οδύσσεια του Ομήρου, ήταν κόρη του βασιλιά των Αμυκλών Ικάριου και της Περίβοιας. Το όνομά της είναι ακόμη και σήμερα σύμβολο της πιστής και αφοσιωμένης συζύγου.
thumb|right|230px|''Ο Οδυσσέας και η Πηνελόπη'' από τον Francesco Primaticcio (1563)

## Ο γάμος με τον Οδυσσέα
Παντρεύτηκε το μυθικό βασιλιά της Ιθάκης Οδυσσέα και για το γάμο της υπάρχουν δυο εκδοχές. Σύμφωνα με την πρώτη, ο Ικάριος είχε προκηρύξει αγώνα δρόμου, ο Οδυσσέας νίκησε τους αντίζηλούς του και πήρε την Πηνελόπη. Κατ' άλλους, ο Οδυσσέας παντρεύτηκε την Πηνελόπη χάρη στον Τυνδάρεω, που έπεισε τον αδερφό του να του τη δώσει. Προτύτερα ο Οδυσσέας είχε αποτύχει στη διεκδίκηση της Ελένης, κόρη του Τυνδάρεου, αλλά για τη βοήθεια που είχε προσφέρει στον Τυνδάρεω πήρε ως αντάλλαγμα την Πηνελόπη. Στον ένα χρόνο που έζησε με τον Οδυσσέα, πριν αυτός φύγει για την Τροία, απέκτησε τον Τηλέμαχο, ενώ λέγεται πως μετά την επιστροφή του Οδυσσέα έκανε και τον Πτολίπορθο.

Όταν ο Οδυσσέας έφυγε, της είπε να ξαναπαντρευτεί αν δε γύριζε. Παρόλα αυτά η Πηνελόπη τον περίμενε για 20 χρόνια, ακόμη και όταν όλοι τον θεωρούσαν νεκρό.

### Η επιστροφή του Οδυσσέα
thumb|right|200px|''Η Πηνελόπη και οι μνηστήρες'' από τον John William Waterhouse (1912)
Τα 20 χρόνια της απουσίας του Οδυσσέα, η Πηνελόπη, μόνη βασίλισσα καθώς ήταν, προσέλκυσε πολλούς ευγενείς μνηστήρες που επιθυμούσαν να την παντρευτούν και να ανακηρυχθούν άρχοντες της Ιθάκης. Στην αρχή, η Πηνελόπη τους αγνοούσε, όταν όμως οι μνηστήρες άρχισαν να την πιέζουν, αναγκάστηκε να δηλώσει ότι θα διαλέξει έναν από αυτούς, όταν θα τελειώσει το σάβανο που έπλεκε για τον πεθερό της Λαέρτη. Η Πηνελόπη, που δεν επιθυμούσε να ξαναπαντρευτεί, έπλεκε το σάβανο την ημέρα και το ξήλωνε την νύχτα. Αυτό συνεχίστηκε για πολλά χρόνια, κατά τα οποία οι μνηστήρες έτρωγαν και λεηλατούσαν την περιουσία του Οδυσσέα, μέχρι που κάποια υπηρέτρια την πρόδωσε. Τότε πάλι αναγκάστηκε να ανακηρύξει αγώνα τοξοβολίας, για να παντρευτεί τον νικητή. Εκείνη όμως ήταν και η στιγμή που επέστρεψε ο Οδυσσέας, φόνευσε τους μνηστήρες και ξανακέρδισε τη συζυγική του ακεραιότητα.

### Γνωστοί μνηστήρες
Κάποιοι από τους πιο γνωστούς μνηστήρες της Πηνελόπης ήταν οι:
*Αντίνοος
*Ευρύμαχος 
*Αμφίνομος 
*Αγέλαος
*Αμφιμέδων
Οι μνηστήρες στην Οδύσσεια είναι 108 (βλ. ραψ. π 247-53) 52 από το Δουλίχιο και 6 συνοδοί τους, 24 από τη Σάμη, 20 από τη Ζάκυνθο, 12 από την Ιθάκη και ο κήρυκας Μέδοντας, ο αοιδός Φήμιος και 2 θεράποντες = 108 μνηστήρες και 10 συνοδοί τους.
Οταν ο Οδυσσέας επέστρεψε δεν σκότωσε το Φήμιο γιατί τραγουδούσε στους μνηστήρες απο ανάγκη.

## Δείτε επίσης
* Πηνελόπη (όπερα)
* Ο αστεροειδής 201 Πηνελόπη (201 Penelope), όπου ανακαλύφθηκε το 1879, πήρε το όνομά του από το ομηρικό αυτό πρόσωπο.

## Παραπομπές


Κατηγορία:Οδύσσεια
Κατηγορία:Πρόσωπα της ελληνικής μυθολογίας
Αντίκλεια

Με το όνομα **Αντίκλεια** στην ελληνική μυθολογία φέρονται τρία πρόσωπα: 

# Κόρη του Αυτόλυκου, που παντρεύτηκε τον Λαέρτη με τον οποίο απέκτησε ένα γιο, τον μυθικό και «πολυμήχανο» Οδυσσέα, βασιλέα της Ιθάκης, αλλά πέθανε από τη θλίψη της λόγω της μακρόχρονης απουσίας του γιου της, στον Τρωικό Πόλεμο.
# Ερωμένη του Ηφαίστου,  άλλους του Ποσειδώνα, με τον οποίο γέννησε τον ληστή Περιφήτη τον Κορυνήτη που φόνευσε ο Θησέας.
# Η σύζυγος του Μαχάονα, του γιου του Ασκληπιού.

Κατηγορία:Πρόσωπα της ελληνικής μυθολογίας
Κατηγορία:Γυναίκες στην Ελληνική μυθολογία
Κατηγορία:Οδύσσεια
Διεθνές Φεστιβάλ Ταινιών Μικρού Μήκους του Όμπερχαουζεν

Το **Διεθνές Φεστιβάλ Ταινιών Μικρού Μήκους του Όμπερχαουζεν** (γερμ. *Internationale Kurzfilmtage Oberhausen*) καθιερώθηκε το 1954 και θεωρείται ένα από τα Φεστιβάλ Ταινιών Μικρού Μήκους με την μεγαλύτερη παράδοση παγκοσμίως. Διοργανώνεται ετησίως στην γερμανική πόλη Όμπερχαουζεν. Το φεστιβάλ είναι εξειδικευμένο σε ταινίες μικρού μήκους μυθοπλασίας και πειραματικές, γυρισμένες σε φιλμ η σε βίντεο. Διάφοροι διάσημοι σκηνοθέτες όπως οι Βιμ Βέντερς, Τζορτζ Λούκας, Ρόμαν Πολάνσκι και Μάρτιν Σκορσέζε έχουν συμμετάσχει στο φεστιβάλ.

## Διάφορες πληροφορίες

Στα πλαίσια τεσσάρων διαγωνισμών (*International*, *Deutsch*, *Kinder und Jugend*, *MuVi-Preis*) παρουσιάζονται ταινίες και βίντεο από ολόκληρο τον κόσμο τραβώντας την προσοχή τηλεοπτικών συντακτών, εκπροσώπων άλλων φεστιβάλ και δημοσιογράφων. Το κύριο βραβείο του φεστιβάλ είναι το μεγάλο βραβείο της πόλης του Όμπερχαουζεν στον διεθνή διαγονισμό (*Großer Preis der Stadt Oberhausen*), που χρηματοδοτείται με 7.500 €. Επιπλέον απονέμεται το βραβείο *ARTE* για την καλύτερη ευρωπαϊκή ταινία μικρού μήκους, που χρηματοδοτείται με 7.500 €ενώ η καλύτερη γερμανική συνεισφορά βραβεύεται με 5.000 €.  

Κάθε χρόνο αγοράζονται επιλεγμένες συνεισφορές από τους διαγωνισμούς και τα πρόσθετα προγράμματα του φεστιβάλ, αρχειοθετούνται και παρουσιάζονται ή διανέμονται μη εμπορικά σε ολόκληρο τον κόσμο. Έτσι το αρχείο του φεστιβάλ διαθέτει σήμερα (2006) περίπου 1.300 ταινίες κυρίως συνεισφορές από την πρώην Γιουγκοσλαβία, την Τσεχοσλοβακία, το Ηνωμένο Βασίλειο, τη Γαλλία, την Ιταλία, την Πολωνία και τις Ηνωμένες Πολιτείες. Το αρχείο λειτουργεί με βάση τις προδιαγραφές της *FIAF* (*Féderation International des Archives du Film*).

## Ιστορικό

* 1954 Ίδρυση του «Πολιτιστικού Δυτικογερμανικού Φεστιβάλ Ταινιών» (*Westdeutsche Kulturfilmtage*)
* 1959 Μετονομασία σε «Δυτικογερμανικό Φεστιβάλ Ταινιών Μικρού Μήκους» (*Westdeutsche Kurzfilmtage*)
* 1962 Ανάγνωση του «Μανιφέστου του Όμπερχαουζεν»
* 1970 Πρώτη ταινία με Computeranimation
* 1989 Καθιέρωση τμήματος βίντεο
* 1991 Μετονομασία σε «Διεθνές Φεστιβάλ Ταινιών Μικρού Μήκους του Όμπερχαουζεν» (*Internationale Kurzfilmtage Oberhausen*)
* 1999 Μετατροπή του Φεστιβάλ από μέρος της δημοτικής διοίκησης σε μη κερδοσκοπική Εταιρεία Περιορισμένης Ευθύνης
* 2001 Καθιέρωση της της πρώτης διαδικτυακής πύλης ταινιών μικρού μήκους παγκοσμίως *shortfilm.de*
* 2003 Καθιέρωση της διεθνούς πλατφόρμας *reelport.com*, για ανέβασμα στο διαδίκτυο και υποβολή υποψηφιότητας

## Διευθυντές
* 1954 έως 1970: *Hilmar Hoffmann*
* 1971 έως 1975: *Will Wehling*
* 1975 έως 1985: *Wolfgang J. Ruf* 
* 1985 έως 1990: *Karola Gramann*
* 1990 έως 1997: *Angela Haardt* 
* από το 1997: *Lars Henrik Gass*

## Εκτίμηση
**"Short film is a great first step for a budding filmmaker. That’s how I made my beginnings and Oberhausen was an important step on my path to become a Director."* Roman Polanski 

## Εξωτερικοί σύνδεσμοι

*Ιστοσελίδα του Διεθνούς Φεστιβάλ Ταινιών Μικρού Μήκους Όμπερχαουζεν

Κατηγορία:Φεστιβάλ κινηματογράφου
Ομπερχαουζεν
Ψάρι Ηλείας

Το **Ψάρι** είναι οικισμός του νομού Ηλείας. Έχει πληθυσμό 261 μόνιμους κατοίκους σύμφωνα με την απογραφή του 2011. Βρίσκεται στο βόρειο τμήμα του νομού και σε υψόμετρο 30 περίπου μέτρων. Ανήκει διοικητικά στο Δήμο Ανδραβίδας-Κυλλήνης.

## Ιστορία
Το χωριό πρωτοσχηματίζεται στις αρχές του 15ου αιώνα. Αναφέρεται το 1461/1462 σε οθωμανικό τιμαριώτικο κατάστιχο να κατοικείται από έλληνες.
Την 20/04/1835 ορίζεται έδρα του τότε Δήμου Καλοτυχίας. Με το ΦΕΚ 5Α της 08/03/1841 αποσπάται από το Δήμο Καλοτυχίας και προσαρτάται στο Δήμο Βουπρασίων, ενώ ορίστηκε ως έδρα του δήμου τα διαστήματα 08/03/1841-07/09/1849 και 27/05/1864-12/06/1865. Με το ΦΕΚ 256Α της 28/08/1912 αποσπάται από το δήμο Βουπρασίων και ορίζεται έδρα της κοινότητας Ψαρίου. Με το ΦΕΚ 7Β της 20/01/1918 μετονομάστηκε σε **Βουπράσιον**, όνομα το οποίο δεν επικράτησε. Με το ΦΕΚ 202Α της 18/11/1967 προσαρτήθηκε στην κοινότητα Βάρδας. Με το ΦΕΚ 244Α της 04/12/1997, σύμφωνα με τη Διοικητική Μεταρρύθμιση "Καποδίστριας", προσαρτάται στο Δήμο Βουπρασίας μέχρι το 2010 που εντάχθηκε στο Δήμο Ανδραβίδας - Κυλλήνης (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης".

Ο οικισμός απείχε μία ώρα δρόμο στα 1885 από τη Μανωλάδα, την έδρα του τότε Δήμου Βουπρασίων.

## Δημογραφικά στοιχεία
Η εξέλιξη του μόνιμου πληθυσμού του οικισμού τον 21ο αιώνα είναι η εξής:

## Δείτε επίσης
* Νέα Πικέρνη

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012)
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* ''Νέος χωρογραφικός πίναξ. Συνταχθείς και εκδοθείς εγκρίσει του Υπουργείου των Στρατιωτικών υπό Ιωάννου Εμ. Νουχάκη ανθυπασπιστού του Πεζικού'', Εκ του Τυπογραφείου του Υπουργείου των Στρατιωτικών, Εν Αθήναις 1885 
* Βασίλης Παναγιωτόπουλος, *Πληθυσμός και Οικισμοί της Πελοποννήσου: 13ος-18ος αιώνας*, μετάφρ. Χριστίνα Αγριαντώνη, επιμ. Αγγελική Κόκκου, Ιστορικό Αρχείο - Εμπορική Τράπεζα της Ελλάδος, Αθήνα 1987. ISBN 978-000-7059-21-8.

## Βιβλιογραφία
* Λεωνίδας Φ. Καλλιβρετάκης, "Νέα Πικέρνη Δήμου Βουπρασίων: το χρονικό ενός οικισμού της Πελοποννήσου τον 19ο αιώνα (και η περιπέτεια ενός πληθυσμού)" στον τόμο *Πληθυσμοί και οικισμοί του ελληνικού χώρου. Ιστορικά μελετήματα*, σειρά *Τετράδια Εργασίας*, αρ. 18, Αθήνα, ΙΝΕ/ΕΙΕ, 2003, σελ. 221-242 (ιδίως σελ. 230-231)

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές οικισμού Ψάρι Ηλείας, eetaa.gr. Ανακτήθηκε: 18/02/2014.
* Ε.Ε.Τ.Α.Α. - Διοικητικές μεταβολές κοινότητας Βάρδας/Ψαρίου Ηλείας, eetaa.gr. Ανακτήθηκε: 17/02/2014.
* Ψάρι Ηλείας, moriasnow.gr
* Ψάρι Ηλείας, wikimapia.org

Κατηγορία:Δήμος Ανδραβίδας - Κυλλήνης
Κατηγορία:Χωριά της περιφερειακής ενότητας Ηλείας
Κατηγορία:Δήμος Βουπρασίας
Υγρομετρία

Η **Υγρομετρία** είναι κλάδος της Φυσικής με κύριο αντικείμενο την εφαρμογή μεθόδων αφενός του προσδιορισμού της υγρασίας γενικά, καθώς και την περιεκτικότητα σε υδρατμούς του αέρα ειδικότερα. 

Στην υγρομετρία χρησιμοποιούνται διάφορα είδη οργάνων που ονομάζονται υγρόμετρα.

Κατηγορία:Μετεωρολογία
Φιλοκτήτης

Ο **Φιλοκτήτης** ήταν μυθολογικός ήρωας της Θεσσαλίας που συμμετείχε στον Τρωικό πόλεμο και του οποίου η ιστορία ενέπνευσε τους συγχρόνους του αλλά και νεότερους συγγραφείς. Μπορείτε να συμβουλευθείτε τα αντίστοιχα λήμματα
* Μυθολογικός ήρωας Φιλοκτήτης (μυθολογία)
* Τραγωδία του Σοφοκλή «Φιλοκτήτης (Σοφοκλή)»
Αλέκα Κατσέλη

Η **Αλέκα (Αλεξάνδρα) Κατσέλη**, το γένος Μαζαράκη (Αθήνα 19 Οκτωβρίου 1917 - 11 Σεπτεμβρίου 1994), υπήρξε σπουδαία δραματική Ελληνίδα ηθοποιός και διπλωματούχος καλλιτέχνης του χορού.

## Βιογραφία
Στη θεατρική σκηνή εμφανίσθηκε για πρώτη φορά στο Θέατρο Τέχνης «Κάρολος Κουν» το 1942, στη διάρκεια της Κατοχής. Μετά την απελευθέρωση, και μετά από μια σειρά επιτυχιών της προσλήφθηκε το 1945 στο Εθνικό Θέατρο από την σκηνή του οποίου και έκανε την πρώτη της εμφάνιση ως Πόρτσια στο έργο «Ο έμπορος της Βενετίας» του Ουίλλιαμ Σαίξπηρ σε διδασκαλία του λίγο αργότερα συζύγου της σκηνοθέτη Πέλου Κατσέλη. Μετά διετία αποχωρώντας από το Εθνικό εμφανίσθηκε ως πρωταγωνίστρια της δραματικής σκηνής σε διάφορα δραματικά έργα άλλων θιάσων. Το 1950 επαναπροσλήφθηκε στο Εθνικό θέατρο εμφανιζόμενη σε βασικούς ρόλους της «Αγίας Ιωάννας» του Τζορτζ Μπέρναρντ Σω και των «Τριών κόσμων» του Διονυσίου Ρώμα.

Παράλληλα πρωταγωνίστησε στη κινηματογραφική ταινία *Λύκαινα* και έλαβε μέρος στα χοροδράματα «Μαρσύας» και «Μορφές μιας γυναίκας» του Ελληνικού Χοροδράματος του Μάνου Χατζιδάκι (1949), συνεχίζοντας μια πλούσια θεατρική καριέρα με αποκορύφωση το 1986 όπου πρωταγωνιστεί στο έργο «Το σπίτι της Μπερνάντα Άλμπα» του Φεντερίκο Γκαρθία Λόρκα.Στον ελληνικό κινηματογράφο, στην τηλεόραση και στο ραδιόφωνο η συμμετοχή της υπήρξε αξιόλογη.

## Προσωπική ζωή
Κόρη της Αλέκας Κατσέλη είναι η σημερινή ηθοποιός και πολιτικός Νόρα (Ελεονώρα) Κατσέλη, όπως και η επίσης πολιτικός και οικονομολόγος Λούκα (Λουκία Ταρσίτσα) Κατσέλη, σύζυγος του πρώην υπουργού Γεράσιμου Αρσένη.

## Φιλμογραφία

## Τηλεοπτικές εμφανίσεις

## Θεατρικές παραστάσεις
Κατάλογος βασικών πληροφοριών θεατρικών παραστάσεων στις οποίες συμμετείχε η Κατσέλη, ως ηθοποιός.

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Παραπομπές


## Πηγές
* Θόδωρος Έξαρχος: "Έλληνες ηθοποιοί - Αναζητώντας τις ρίζες", Βραβείο Ακαδημίας Αθηνών

## Εξωτερικοί σύνδεσμοι
* Αλέκα Κατσέλη στον ''Πανδέκτη'', του Εθνικού Ιδρύματος Ερευνών

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί ραδιοφώνου
Κατηγορία:Απόφοιτοι της Δραματικής Σχολής Θεάτρου Τέχνης Καρόλου Κουν
Αντιγόνη

**Αντιγόνη** είναι ένα ελληνικό γυναικείο όνομα με ρίζες από την αρχαιότητα.

Το λήμμα *Αντιγόνη* μπορεί να αναφέρεται σε:

## Πρόσωπα
* Η Αντιγόνη (μυθολογία) είναι μυθικό πρόσωπο, κόρη του βασιλιά Οιδίποδα και της Ιοκάστης.
* Αντιγόνη της Μακεδονίας, μητέρα της Βερενίκης Α' της Αιγύπτου.
* Αντιγόνη της Ηπείρου, κόρη της Βερενίκης Α' της Αιγύπτου και σύζυγος του Πύρρου της Ηπείρου.

## Θέατρο
* Η Αντιγόνη (Σοφοκλή) είναι γνωστή τραγωδία του Σοφοκλή.
* Η Αντιγόνη (Ευριπίδη), η αποσπασματικά σωζόμενη τραγωδία του Ευριπίδη.
* Η Αντιγόνη (Ζαν Ανούιγ), θεατρικό έργο του Ζαν Ανούιγ, γραμμένο το 1942.

## Μουσική
* Η *[[Αντιγόνη (όπερα του Θεοδωράκη)]]*
* Η *[[Αντιγόνη (όπερα του Μπερτόνι)]]*
* Η *[[Αντιγόνη (όπερα του Μπιάνκι)]]*
* Η *[[Αντιγόνη (όπερα του Ονεγκέρ)]]*
* Η *[[Αντιγόνη (όπερα του Ορφ)]]*
* Η *[[Αντιγόνη (όπερα του Τραέττα)]]*

## Κινηματογράφος
* Η *[[Αντιγόνη (ταινία)]]* του Γιώργου Τζαβέλλα.

## Γεωγραφία
* Η Αντιγόνη (νήσος) είναι ένα από τα Πριγκηπονήσια.

## Αστρονομία
* 129 Αντιγόνη, ένας αστεροειδής.

Κατηγορία:Αποσαφηνίσεις ονομάτων
Αγαποβότανο

Το **αγαποβότανο** (κοινή ονομασία του φυτού *Τeucrium polium*, *Τεύκριο το πόλιο*) είναι φυτό γνωστό και με τις ονομασίες **αγαπόχορτο**, **αμάραντος** και **χορτάρι της Παναγιάς**.

Είναι αυτοφυές, βρίσκεται σε βραχώδεις και ξηρές περιοχές της Μεσογείου. Το ύψος του δεν ξεπερνάει τα 40 εκατοστά και ανθίζει από το μήνα Μάιο έως τον Αύγουστο. Τα άνθη του είναι μικρά λευκά και άοσμα.

Σύμφωνα με την Ελληνική λαϊκή παράδοση, εάν βράσει γίνεται ένα ισχυρό βότανο που μπορεί να προκαλέσει τον έρωτα ενώ το χρησιμοποιούσαν οι Αρχαίοι Έλληνες ως φάρμακο σε παθήσεις του στομάχου και κατά του πυρετού.

## Εξωτερικοί σύνδεσμοι
* 
* 

Κατηγορία:Λαμιοειδή
Κατηγορία:Βότανα
Κατηγορία:Μεσογειακή χλωρίδα
Το Μυθιστόρημα των Τεσσάρων

Το ***Μυθιστόρημα των Τεσσάρων*** είναι ένα μυθιστόρημα που γράφτηκε το 1958 από τέσσερις εκπροσώπους της γενιάς του ’30, τους Άγγελο Τερζάκη, Στράτη Μυριβήλη, Ηλία Βενέζη και Μ. Καραγάτση.

Εμπνευστής του μυθιστορήματος ήταν ο Γιάννης Μαρής και σύμφωνα με μαρτυρίες οι συγγραφείς πείσθηκαν να συμμετάσχουν στην απόπειρα μετά από αρκετές αμφιβολίες. Όρος της συμφωνίας ήταν να μην υπάρχει καμία συνεννόηση των συγγραφέων σχετικά με την εξέλιξη της πλοκής: ο κάθε συγγραφέας θα συνέχιζε την αφήγηση από εκεί που την άφησε ο προηγούμενος εκμεταλλευόμενος με όποιον τρόπο ήθελε το υλικό των προηγουμένων ενοτήτων. Η δημοσίευση του έργου θα γινόταν στην εφημερίδα *[[Ακρόπολις (εφημερίδα)|Ακρόπολις]]* σε οκτώ εβδομαδιαίες συνέχειες και η σειρά θα καθοριζόταν με κλήρωση, ενώ ο τίτλος δόθηκε κατόπιν προτάσεων των αναγνωστών της εφημερίδας.

Οι συνέχειες του μυθιστορήματος δημοσιεύθηκαν από τις 2 Μαρτίου 1958 έως τις 26 Απριλίου 1958 και η σειρά των συγγραφέων ήταν η εξής: Μυριβήλης, Καραγάτσης, Τερζάκης, Βενέζης για τον πρώτο κύκλο των τεσσάρων εβδομάδων και αμέσως ακολούθησε ο δεύτερος κύκλος με την ίδια σειρά.
## Παραπομπές

## Πηγές
*Βενέζης, Καραγάτσης, Μυριβήλης, Τερζάκης, Το μυθιστόρημα των τεσσάρων, εκδ.Βιβλιοπωλείον της Εστίας, Αθήναι, 2002 (15η εκδ)

## Εξωτερικοί σύνδεσμοι
* Το ''Μυθιστόρημα των Τεσσάρων'' και νεότερες απόπειρες.

Μυθιστορημα των τεσσαρων
Κατηγορία:Μυθιστορήματα του Ηλία Βενέζη
Κατηγορία:Μυθιστορήματα του Μ. Καραγάτση
Κατηγορία:Μυθιστορήματα του Άγγελου Τερζάκη
Μαμελούκοι

200px|thumb|Οθωμανός μαμελούκος, σε γκραβούρα του 1810.
Οι **Μαμελούκοι** ήταν στρατιωτικές δυνάμεις δούλων (*«μαμλούκ»*) οι οποίοι κατά τη διάρκεια του Μεσαίωνα κατάφεραν να εξουσιάσουν διάφορα μουσουλμανικά κράτη. Διακρίνονταν από τα σειρήτια και τα σύμβολα που είχαν κεντημένα στην ενδυμασία τους. Σε διάφορες περιόδους της ιστορίας έγιναν αρκετά ισχυρή ομάδα, καταφέρνοντας ακόμα και να κυβερνήσουν την Αίγυπτο μεταξύ 1250-1517. Το *φαινόμενο των Μαμελούκων* ( David Ayalon ) ήταν η αιτία για να δημιουργηθεί μια ειδική κλάση πολεμιστών, που θα είχαν μεγάλη πολιτική σημασία. Αυτό το φαινόμενο διήρκεσε από τον 9ο έως το 19ο αιώνα. Με τον καιρό έγιναν μια ισχυρή στρατιωτική κάστα σε διάφορα μουσουλμανικά κράτη. Περιστασιακά, στην Αίγυπτο, αλλά και στο Λίβανο, στο Ιράκ και στην Ινδία, είχαν την πολιτική και τη στρατιωτική εξουσία.

Κατά την εκστρατεία του Ναπολέοντα στην Αίγυπτο (1798) το σώμα των Μαμελούκων παρέμεινε στην Αίγυπτο και ενσωματώθηκε στον γαλλικό στρατό. Εκείνη την εποχή (τέλη 18ου, αρχές 19ου  αιώνα) ένα μεγάλο μέρος των Μαμελούκων ήταν Γεωργιανοί, Ρώσοι, Κιρκάσιοι, Έλληνες καθώς και άλλες εθνότητες. Κατά τον ιστορικό Jacques Godechot, ειδικό στη Γαλλική Επανάσταση, τα σώματα των Μαμελούκων του Ναπολέοντα αποτελούνταν πρακτικά από Έλληνες. Αυτοί, μετά την αποχώρηση του γαλλικού στρατού από την Αίγυπτο, εγκαταστάθηκαν στη Μασσαλία.}

## Η καταγωγή των Μαμελούκων
Στα μεσαιωνικά ισλαμικά κράτη έχαιραν ιδιαίτερης εκτίμησης οι δούλοι Τουρκικής καταγωγής, οι αποίοι θα χρησιμοποιούνταν ως στρατιώτες. Κύρια δεξαμενή στρατιωτικών δούλων για τα ισλαμικά κράτη αποτέλεσαν οι στέπες της νοτιοανατολικής Ουκρανίας και της νότιας Ρωσίας, καθώς και οι περιοχές του βορείου Καυκάσου. Εκεί κατά τον 10ο αι. εγκαταστάθηκαν νομαδικές Τουρκομανικές φυλές, οι οποίες σχημάτισαν δικές τους συνομοσπονδίες.

## Δυναστείες ιδρυμένες από Μαμελούκους
* Τουλουνίδες
* Ιχσιδίδες
* Γαζναβίδες
* Δυναστεία των Χωρεσμίων του Ανουστεγκίν
* Μαμελουκική δυναστεία του Δελχί
* Μαμελουκικό Σουλτανάτο (Κάιρο)
** Μαμελούκοι Μπαχρί
** Μαμελούκοι Μπουρτζί
* Μαμελουκική δυναστεία του Ιράκ

## Παραπομπές


## Εξωτερικοί σύνδεσμοι
* 

Κατηγορία:Ιστορία του Μεσαίωνα
Κατηγορία:Χαλιφάτα
Κατηγορία:Μουσουλμανικές δυναστείες
Κατηγορία:Σκλάβοι
Μιεντζίζετς Ποντλάσκι

Το **Μιεντζίζετς Ποντλάσκι** (πολωνικά: Międzyrzec Podlaski) είναι πόλη του Πόβιατ Μπιάουα, στο Βοεβοδάτο Λούμπλιν της Πολωνίας. Ο πληθυσμός του είναι 14.468 κάτοικοι (2022).

## Ιστορία

Η πρώτη επίσημη αναγνώριση του Μιεντζίρζετς Ποντλάσκι ως πόλη έγινε το έτος 1477. Από το 16ο αιώνα είχε σημαντικό εβραϊκό πληθυσμό. Το 1795, η πόλη κυριεύτηκε από τη Μοναρχία των Αψβούργων. Ανήκε στο Δουκάτο της Βαρσοβίας από το 1809 μέχρι το 1815, όταν συμπεριλήφθηκε στα Πολωνικά εδάφη που παραχωρήθηκαν στη Ρωσία από το Συνέδριο της Βιέννης. 

thumb|200px|left|Άποψη της πόλης.
Στο τέλος της δεκαετίας του 1930, περίπου 12.000 άνθρωποι, ή 3% του πληθυσμού, ήταν Εβραίοι. Στο τέλος του Σεπτεμβρίου του 1939, ο Κόκκινος Στρατός κατέλαβε την πόλη, αλλά στις αρχές του Οκτωβρίου η Σοβιετική Ένωση παρέδωσε την πόλη στη Γερμανία ως τμήμα του Σύμφωνου Μολότοφ-Ρίμπεντροπ. Μετά από την παράδοση, περίπου 2.000 από τους Εβραίους της πόλης την εγκατέλειψαν, με προορισμό τη κατειλημμένη από τους Σοβιετικούς ζώνη. Οι Γερμανοί δημιούργησαν ένα γκέτο στην πόλη, στο οποίο συγκεντρώθηκαν περίπου 20.000 κρατούμενοι.

Στις 17 Ιουλίου 1943, το γκέτο διαλύθηκε όταν εκτελέστηκαν οι τελευταίοι 160-200 κρατούμενοι του. Η πόλη κηρύχτηκε τότε επίσημα Γιούντενφραϊ («ελεύθερη από Εβραίους»). Λιγότερο από το 1% του εβραϊκού πληθυσμού της πόλης επέζησε της γερμανικής κατοχής.

## Αξιοθέατα

Αξιοθέατα της πόλης είναι η αγορά και η Εκκλησία του Αγίου Νικολάου, η οποία χτίστηκε το έτος 1477. Το τοπικό νοσοκομείο ανεγέρθηκε μεταξύ των ετών 1846 και 1950 και ο σιδηροδρομικός σταθμός που χτίστηκε το 1867, όταν ο σιδηρόδρομος ήρθε στην πόλη.

## Παραπομπές


## Εξωτερικοί σύνδεσμοι

* Ο ιστότοπος της πόλης

Κατηγορία:Πόλεις της Πολωνίας
Κατηγορία:Πόλεις του Βοεβοδάτου Λούμπλιν
Κατηγορία:Κυβερνείο Σιέντλτσε
Κατηγορία:Κυβερνείο Λούμπλιν
Κατηγορία:Βοεβοδάτο Λούμπλιν (1919-1939)
Κατηγορία:Τοποθεσίες του Ολοκαυτώματος στην Πολωνία
Μπρέογκαν

thumb|right|150px|Άγαλμα του Μπρέογκαν στη Γαλικία
Ο **Μπρέογκαν** (ιρλ. *Breogán*) είναι μυθικός Κέλτης βασιλιάς από τη Γαλικία. Για το πρόσωπό του υπάρχουν πολλές πηγές, αλλά γενικότερα θεωρείται ο πατέρας του έθνους της Γαλικίας. Πατέρας του είναι ο Νεμ και γιοι του ο Ιθ κι ο Μπάιλ (Βέλενος).

Σύμφωνα με το γαελικό θρύλο της συλλογής του 11ου αιώνα *Lebor Gabála Érenn* (*Το Βιβλίο των Κατακτήσεων*), ο Βασιλιάς Μπρέογκαν κατασκεύασε στη Γαλικία έναν πανύψηλο πύργο, απ' όπου οι γιοι του απ' την κορυφή μπορούσαν να δουν μια μακρινή πράσινη ακτή. Η εικόνα αυτής της πράσινης γης τους ώθησε να ταξιδέψουν βόρεια προς την Ιρλανδία. Δίπλα στον Πύργο χτίστηκε ένα κολοσσιαίο άγαλμα του Μπρέογκαν.

Κατηγορία:Κελτική μυθολογία
Λόρκα

Η **Λόρκα** (ισπανικά: *Lorca*) είναι πόλη της Περιοχής της Μούρθια, στη νοτιοανατολική Ισπανία. Το 2011 είχε 92.694 κατοίκους. Στη ρωμαϊκή εποχή ονομαζόταν Ilura ενώ κατά τον ύστερο μεσαίωνα αποτέλεσε συνοριακή πόλη μεταξύ του Βασιλείου της Καστίλης και του Εμιράτου της Γρανάδα. Από εκείνη την εποχή είναι το κάστρο της πόλης, το κύριο αξιοθέατό της. 

## Παραπομπές


## Εξωτερικοί σύνδεσμοι
* 
*  

Κατηγορία:Πόλεις της Ισπανίας
Γέρμα (θεατρικό έργο)

Η ***Γέρμα*** είναι τραγικό θεατρικό έργο του Ισπανού συγγραφέα και ποιητή Φεντερίκο Γκαρθία Λόρκα. Γράφτηκε το 1934 και η πρεμιέρα έγινε στο Ισπανικό Θέατρο (Teatro Español) στη Μαδρίτη στις 29 Δεκεμβρίου του ίδιου έτους. Το έργο χωρίζεται σε τρεις πράξεις των δύο σκηνών η κάθε μία. Η *Γέρμα* είναι ένα από τα τρία τραγικά θεατρικά έργα της "ισπανικής υπαίθρου" του Λόρκα. Τα άλλα δυο είναι ο "Ματωμένος Γάμος" και "Το Σπίτι της Μπερνάρντα Άλμπα". Και τα τρία έργα υπογραμμίζουν την πειθήνια υποταγή των γυναικών που αποζητούν ελευθερία στην παραδοσιακή κοινωνία, η οποία τους αρνείται την κοινωνική ή ερωτική ισότητα. 

Στην Ελλάδα παρουσιάστηκε το 1961 από το Εθνικό Θέατρο (σκηνοθεσία Αλέξη Σολομού, Γέρμα: Άννα Συνοδινού).

## Υπόθεση
Το έργο αφηγείται την ιστορία μιας στείρας γυναίκας που ζει σε μια αγροτική περιοχή στην Ανδαλουσία στις αρχές της δεκαετίας του '30. Στα ισπανικά, *Yerma* σημαίνει "στείρα". Ο διακαής πόθος της για τη μητρότητα της γίνεται εμμονή και την οδηγεί τελικά σε ένα αποτρόπαιο έγκλημα, στο οποίο την ωθούν τα ήθη και τα πιστεύω της κοινωνίας της. Το έργο τελικά ασκεί κριτική στις κοινωνικές αυτές νόρμες.

Η *Γέρμα* ασχολείται με την απομόνωση, το πάθος και την απόγνωση, αλλά και με το γάμο, τη ζήλια και τη φιλία. Στην πλοκή του έργου διαδραματίζουν σημαντικό ρόλο κι οι κοινωνικές συνθήκες εκείνης της περιόδου.

## Κύριοι χαρακτήρες
* **Γέρμα**: Νεαρή γυναίκα παντρεμένη με τον Χουάν, έναν άνθρωπο που ο πατέρας της ήθελε να είναι ο σύζυγός της. Εγκλωβισμένη σε ένα γάμο χωρίς αγάπη, πιστεύει ότι ένα παιδί θα της φέρει τη χαρά που τόσο απεγνωσμένα επιδιώκει. Αισθάνεται άδεια και ανεκπλήρωτη χωρίς ένα παιδί, αλλά δεν είναι σε θέση να επιτύχει την ευτυχία με τον απόμακρο σύζυγό της.
* **Χουάν**:  Εύπορος κτηματίας και κτηνοτρόφος, σύζυγος της Γέρμα. 
* **Βίκτωρ**: Παλιός φίλος του ζευγαριού. 
* **Μαρία**: Νιόπαντρη φίλη της Γέρμα που έχει αποκτήσει μωρό. Προσπαθεί πάντα να φτιάξει το κέφι και να δώσει ελπίδα.

## Ελληνικές Θεατρικές Παραστάσεις
Κατάλογος βασικών πληροφοριών ελληνικών θεατρικών αναπαραστάσεων του έργου "Γέρμα"

Κατάλογος Ελληνίδων ηθοποιών που έχουν τον ρόλο της Γέρμα

## Παραπομπές


Κατηγορία:Θεατρικά έργα του Φεδερίκο Γκαρθία Λόρκα